LUNGLEI  A CABINET MEETING  NEIH TUR CHUNGCHANGAH LO  INPUAHCHAH DAN TUR NGAIHTUAH IN MEETING NEIH A NI,"880/2024-2025 LUNGLEI; the 20th June, 2024: Vawiin chawhnu kan Lunglei Bawrhsap Pi Ramdinliani, IAS kaihhruai hnuaiah July ni 2, 2024 a Cabinet Meeting Lungleia neih turah lo dawnsawn leh lo inpuahchah dan tur ngaihtuahin DC Conference  Hall-ah meeting  neih a ni. Pi Ramdinliani chuan Cabinet Meeting, Chief Minister hova Lungleiah neih a nih tur thu  sawiin hemi kawng a Chief Minister, Minister te leh Sorkar Official-te lo dawnsawn leh lo inpuahchah dan tur ngaihtuah ho a ngaih thu a sawi. Meetingah hian Minister te leh Sorkar official te thlenna tur  atan Sorkar Guest House, 20 Bn Assam Rifle, 20 Bn BSF, 2 Bn MAP leh Hotel-ah te Minister leh Sorkar official te thlentir tura rel a ni a. Cabinet Meeting hi High Power Committee (HPC) Conference Hall / DC Conference-ah July ni 2, 2024 zing dar 11 ah neih tura tih a ni. Hemi bakah hian Security, Medical duty, Power Supply, Tui, Dinner buatsaih dan tur leh thilpek pek tur te sawiho a ni bawk. Review Meeting hi June ni 28, 2024 ah neih leh tur a ni ang. Attachment Loading attachment...",Dated: 20 th Jun 24 4:31 PM,https://dipr.mizoram.gov.in/post/lunglei-a-cabinet-meeting-neih-tur-chungchangah-lo-inpuahchah-dan-tur-ngaihtuah-in-meeting-neih-a-ni